Výročná správa neziskovej organizácie

NADÁCIA CHURA

za rok 2019

Bytča 30.4.2020

**Obsah :**

1) Úvod

2) Prehľad činností vykonaných v roku 2019

3) Ročná účtovná závierka – zhodnotenie a výrok auditora

4) Prehľad príjmov podľa zdrojov a ich pôvodu

5) Prehľad o darcoch

6) Prehľad o fyzických a právnických osobách,ktorým nadácia poskytla prostriedky

7) Celkové výdavky v členení na výdavky podľa jednotlivých druhov činností

8) Odmena správcu a iným orgánom

9) Prehľad o činnosti nadačných fondov

10) Stav a pohyb majetku a záväzkov neziskovej organizácie

11) Zmeny a nové zloženie orgánov neziskovej organizácie

12) Záver

**1) ÚVOD**

Nezisková organizácia NADÁCIA CHURA vznikla dňa 18.3.2014. Bola zaregistrovaná na Ministerstve vnútra SR. Hlavným cieľom neziskovej organizácie je podpora nadaných mladých ľudí z bytčianskeho regiónu, ktorí majú talent na štúdium, avšak ich rodičia nedisponujú dostatkom finančných prostriedkov, aby im poskytli možnosť študovať na stredných a vysokých školách, podpora ochrany a tvorby duchovných a kultúrnych hodnôt regiónu.

Základné informácie o neziskovej organizácii

Registračné číslo: 203/Na-2002/1068

Sídlo: Hliník nad Váhom 258/2 014 01 Bytča

Zakladateľ: Mgr.Jozefína Churová, Hliník nad Váhom 258/2 014 01 Bytča

Ing.Stanislav Chura, Hliník nad Váhom 258/2 014 01 Bytča

IČO: 42386110

Štatutárny orgán: správca nadácie:ThLic.CsiLic.Martin Kramara 014 01 Bytča

Dozorná rada prerokovala a jednohlasne schválila dňa 30.4.2019 predloženú výročnú správu za rok 2019 a ročnú účtovnú závierku za rok 2019.

**2) PREHĽAD ČINNOSTÍ VYKONANÝCH V ROKU 2019**

V priebehu roku 2019 nadácia pokračovala vo svojej činnosti v zmysle registrácie a počas celého roka podporovala študentku Gymnázia v Bytči mesačným príspevkom na jej štúdium vzhľadom k sociálnej situácii tejto študentky. Podporila tiež dva náučné zájazdy študentov tohto gymnázia za účelom histórie slovenského národa.

**3) ROČNÁ ÚČTOVNÁ ZÁVIEKA – ZHODNOTENIE**

Nezisková organizácia viedla podvojné účtovníctvo v zmysle zákona o účtovníctve a opatrenia MF.Nadácia má otvorený bežný účet v ČSOB, z ktorého zabezpečuje jednotlivé bežné platby. Okrem toho má účet v tejto banke, v ktorom sa nachádza zložené nadačné imanie. Okrem toho má vedené cenné papiere v Privat banke a investičné konto z ktorého je možné presunúť získané finančné prostriedky z CP na bežné potreby nadácie do ĆSOB. Všetky účtovné operácie sú zaznamenané v účtovníctve nadácie a výsledok hospodárenia je uvedený v prílohách k účtovnej závierke – elektronická komunikácia. UZ nebolo potrebné overovať audítoro,pretože príjem prostriedkov z cudzích zdrojov nepresiahol stanovenú sumu v zákone.

**4) Prehľad príjmov podľa zdrojov a ich pôvodu**

Príjmy nadácie predstavovali za rok 2019 iba výnos z CP vo výške 4 252,50 €,ktoré vložili do nadácie v predchádzajúcom období jej zakladatelia.

**5) PREHĽAD o darcoch a prispievateľoch**

V roku 2019 neprijala nadácia žiaden dar ani príspevok

.

**6) PREHĽAD o FO a PO, ktorým nadácia poskytla prostriedky**

V roku 2019 nadácia poskytla dary a príspevky v hodnote 2477,60 € a to študentke gymnázia vo výške 1200 € na štúdium, študentom gymnázia na poznávacie zájazdy v hodnote 380 € a na opravu okna a fasády „kaplnečky“ v Hliníku nad Váhom 897,60 €.

**7) Celkové výdavky v členení na výdavky podľa činnosti**

Výdavky sú v členení 179,14 €, poplatky,26 € úroky a 2477,60 €dary

**8) Odmena správcu nadácie a iným orgánom**

Odmena za výkon funkcie správcu ako aj iným orgánom nadácie nebola schválená ani vyplatená. Tieto orgány vykonávali svoju funkciu bez nároku na odmenu.

**9) Prehľad o činnosti nadačných fondov**

Nadačný fond nebol zriadený.

**10) Stav a pohyb majetku a záväzkov neziskovej organizácie**

Nezisková organizácia eviduje tento majetok:

* Trvalý vklad 7 000 €
* Peniaze v hotovosti 0 €
* Finančné prostriedky na bankovom účte 10 553,03 €
* Krátkodobý finančný majetok CP 100 000 € + investičné konto 48 259,68 €

Nadácia neeviduje žiadne záväzky ani pohľadávky.

**11) Zmeny a nové zloženie orgánov neziskovej organizácie**

V roku 2019 došlo v nadáciu **k úmrtiu jej základateľa Ing.Stanislava Churu**, ktorý bol tiež členom správnej rady ako predseda. Na základe tejto skutočnosti ako aj skutočnosti skončenia päťročného funkčného obdobia správcu nadácie ako aj členov správnej rady a revízora nadácie bola zvolaná správna rada a dohodla sa na novom správcovi ako aj jednotlivých orgánoch. Uvedenú zmenu sa však do konca roku 2019 nepodarilo zrealizovať – registrácia /dodatok č.1/ bola vykonaná až v r.2020.

**12) Z á v e r**

Aj napriek tragickej udalosti možno konštatovať, že v r.2019 nadácia vykonávala činnosť, ktorá korešponduje s jej hlavným poslaním. Nadácia bude určite pokračovať vo svojej činnosti, ktorú upriami k zabezpečeniu splnenia najmä priania jej zakladateľa a to pomoc v sociálnej oblasti občanom ako aj jeho sna o vybudovaní sociálneho alebo zdravotného pavilónu pre dôchodcov, ktorý by niesol jeho meno.

Predpokladám, že nový správca ako aj členovia správnej rady budú vykonávať prácu k zabezpečeniu tohto poslania.

Martin Kramara

správca nadácie

Martin Kramara

správca nadácie